CELEX: 62022TN0164
Language: mt
Date: 2022-03-25 00:00:00
Title: Kawża T-164/22: Rikors ippreżentat fil-25 ta’ Marzu 2022 – Ryanair vs Il-Kummissjoni

30.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/42
            
         
      Rikors ippreżentat fil-25 ta’ Marzu 2022 – Ryanair vs Il-Kummissjoni
      (Kawża T-164/22)
      (2022/C 213/58)
      Lingwa tal-kawża: l-Ingliż
      
         Partijiet
      
      
         Rikorrent: Ryanair DAC (Swords, l-Irlanda) (rappreżentanti: E. Vahida, F.-C. Laprévote, V. Blanc, D. Pérez de Lamo u S. Rating, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni (UE) tal-21 ta’ Diċembru 2021 dwar l-Għajnuna mill-Istat SA.63402 (2021/N) – il-Portugall – COVID-19: Kumpens għal dannu lil TAP II; u
               
            
                  —
               
               
                  tikkundanna lill-Kummissjoni Ewropea għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv, ibbażat fuq l-allegazzjoni li l-Kummissjoni applikat b’mod ħażin l-Artikolu 107(2)(b) TFUE u wettqet żball manifest ta’ evalwazzjoni fl-investigazzjoni tagħha tal-proporzjonalità tal-għajnuna għad-dannu kkawżat mill-pandemija COVID-19.
               
            
                  2.
               
               
                  It-tieni motiv, ibbażat fuq l-allegazzjoni li d-deċiżjoni tikser dispożizzjonijiet speċifiċi tat-TFUE u l-prinċipji ġenerali tad-dritt tal-Unjoni Ewropea li kienu fil-bażi tal-liberalizzazzjoni tat-trasport bl-ajru tal-Unjoni sa mill-aħħar tas-snin tmenin (jiġifieri, nondiskriminazzjoni, forniment liberu ta’ servizzi, u libertà ta’ stabbiliment).
               
            
                  3.
               
               
                  It-tielet motiv, ibbażat fuq l-allegazzjoni li l-Kummissjoni naqset milli tniedi investigazzjoni formali minkejja l-eżistenza ta’ “diffikultajiet serji” u kisret id-drittijiet proċedurali tar-rikorrenti.
               
            
                  4.
               
               
                  Ir-raba’ motiv, ibbażat fuq l-allegazzjoni li l-Kummissjoni kisret id-dmir tagħha ta’ motivazzjoni skont l-Artikolu 296(2) TFUE.